b"\n_START_ARTICLE_\nJosep Villarroya P\xc3\xa9rez\n_START_SECTION_\nTraject\xc3\xb2ria\n_START_PARAGRAPH_\nSorgeix de les categories inferiors del FC Barcelona, tot destacant a l'equip amateur i al Barcelona Atl\xc3\xa8tic, amb qui marca vuit gols a la 86/87. Arriba a debutar amb el primer equip blaugrana, tot i que el seu debut a primera divisi\xc3\xb3 el realitza a les files del CE Sabadell, a la campanya 87/88. Amb els del Vall\xc3\xa8s, que perden la categoria, marca quatre gols en 30 partits._NEWLINE_L'estiu del 1988 fitxa per la UE Figueres, i l'any posterior, el Real Burgos. Al quadre castellanolleon\xc3\xa8s marca sis gols en 35 partits, sent una pe\xc3\xa7a clau de l'ascens del conjunt burgal\xc3\xa8s a primera divisi\xc3\xb3. Per\xc3\xb2, de nou a la m\xc3\xa0xima categoria, perd la condici\xc3\xb3 de titular i nom\xc3\xa9s hi apareix en quatre partits._NEWLINE_Tamb\xc3\xa9 va militar a la UE Sant Andreu i al FC Santboi\xc3\xa0."